****

Vydáva Rím.- kat. farský úrad Kokošovce č.118, *telefón:* 77 98 118,

*email:* kokosovce@rimkat.sk

Opäť je pred nami iný pôst ! ! ! Pane Ježišu zmiluj sa, Panna Mária pomôž...

Pri dnešnej generálnej audiencii vyjadril bolesť nad vývojom situácie a vyzval politikov spytovať si svedomie a vyvarovať sa ďalšieho zvyšovania utrpenia ľudí. Veriacich i neveriacich pozval zjednotiť sa v stredu 2. marca v Dni pôstu za mier. Mierová výzva je reakciou pápeža na situáciu na Ukrajine po uznaní samostatnosti separatistických území Ruskou federáciou a prekročení hranice jej ozbrojenými silami v utorok 22. februára. Svoju výzvu vyslovil Svätý Otec v závere generálnej audiencie :  „V srdci ma veľmi bolí zhoršenie situácie na východe Ukrajiny. Napriek diplomatickému úsiliu posledných týždňov sa otvárajú čoraz alarmujúcejšie scenáre. Podobne ako ja, aj mnohí ľudia po celom svete pociťujú úzkosť a obavy. Opätovne je pokoj všetkých ohrozený jednostrannými záujmami. Chcel by som vyzvať tých, čo majú politické zodpovednosti, aby si vážne spytovali svedomie pred Bohom, ktorý je Bohom pokoja, a nie vojny; ktorý je Otcom všetkých, nielen niektorých, ktorý chce, aby sme boli bratmi, a nie nepriateľmi. Prosím všetky zúčastnené strany, aby sa zdržali akéhokoľvek konania, ktoré by vyvolalo ešte väčšie utrpenie pre obyvateľstvo, destabilizujúc spolužitie medzi národmi a znevažujúc medzinárodné právo. A teraz by som chcel apelovať na všetkých, veriacich aj neveriacich. Ježiš nás naučil, že na diabolskú nezmyselnosť násilia sa odpovedá Božími zbraňami, modlitbou a pôstom. Pozývam všetkých, aby blížiaceho sa 2. 3. na Popolcovú stredu, zachovali Deň pôstu za mier. Osobitným spôsobom povzbudzujem veriacich, aby sa v tento deň intenzívne venovali modlitbe a pôstu. Nech Kráľovná pokoja ochráni svet pred bláznovstvom vojny.“ zdroj: *tkkbs 23.2.*

Vojna na Ukrajine spôsobí utrpenie mnohých ľudí. Naše srdcia nech sú otvorené pre tých, ktorí budú potrebovať pomoc. Nebojme sa podeliť, prejavme lásku. Bude to náročný čas, skúška pre všetkých. No pamätajte, že Pán nás nikdy neopustí a pomôže nám! Modlime sa každý deň za skončenie vojny. Vkladajme túto prosbu do svätých omší a Eucharistických adorácií, obetujme na tento úmysel pravidelne svätý ruženec. Každý piatok sa za ukončenie konfliktu postime a na blížiacu sa Popolcovú stredu nech je prísny pôst vyjadrením nášho zjednotenia s modlitbou Svätého Otca za obnovenie mieru na Ukrajine.  Nebojme sa! Obráťme sa od každého zla a hriechu a žime v posväcujúcej milosti. V duchu evanjelia, majme zažaté sviece a pripravený olej do nádob. Neodkladajme na neskôr zmierenie s Bohom a s ľuďmi. Konajme dobré skutky, chráňme sa pýchy aj malomyseľnosti a náš život nech je za každých okolností na Božiu oslavu! *Žehnajú Vám a sú v modlitbe s Vami spojení slovenskí biskupi. zdroj : tkkbs 24.2.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| F A R S K É O Z N A M Y:   * Zmena počtu na sv. omšiach: Od soboty 26. februára sa podľa nariadenia vlády môžeme zúčastňovať na sv. omšiach vo väčšom počte. Vláda zrušila režimy OTP, OP, OP+ s obmedzeniami. Znamená to, že na sväté omše budú môcť prísť aj nezaočkovaní ľudia. Podľa [schváleného materiálu z dielne rezortu zdravotníctva](https://www.tkkbs.sk/koronavirus/pdf/opatrenia26032022.pdf) sa pri nízkych a stredne rizikových podujatiach (medzi ktoré patria aj bohoslužby) má od 26. februára zvýšiť maximálna kapacita na 500 osôb alebo maximálne na 50 percent kapacity. Pri vysoko rizikových podujatiach, ako svadby či kary, bude kapacitné maximum 50 osôb, pričom v oboch prípadoch bude platiť režim základ. * Zmierna Adorácia: Dnešná nedeľa 27.2. je posledná fašiangová nedeľa. V našich kostoloch budú zmierne pobožnosti spojená s eucharistickou adoráciou takto: Kokošovce Od 13 h do 15.30 h. Dulova Ves od 9.30 h. do 11.50 h, Žehňa hneď po sv. omši do 11.30 h., Zlatá Baňa hneď po sv. omši ! Veriaci , ktorí nielen tento deň navštívi Najsvätejšiu Sviatosť a zotrvá v adorácii aspoň pol hodinu, môže za obvyklých podmienok získať úplné odpustky. Príďte sa pomodliť za mier... * Pôst: V stredu 2. marca vstupujeme s celou Cirkvou do 40 – denného pôstu. Popolcová streda je zároveň dňom prísneho pôstu. Úkon kajúcnosti pri sv. omšiach sa v ten deň vynecháva a nahrádza ho poznačenie popolom, pri ktorom vravíme: „AMEN!“ Zároveň sa kresťan katolík v tento deň zdržiava mäsa aj mäsových výrobkov a iba raz sa môže dosýta najesť, dva krát ešte troška menej počas dňa. Tento skutok nemožno nahradiť iným skutkom pokánia. * Krížové cesty budú v našej farnosti, ako bolo zvykom v piatok 30 min. pred časom sv. omše a  v nedeľu popoludní od 14 hod. Povzbudzujeme Vás k účasti a k aktívnej modlitbe lektorov, ruženčiarov, vhodné je dohodnúť sa s kňazom. * Prvý piatok: Spovedanie pred prvým piatkom je ako zvyčajne podľa rozpisu v tabuľke, v piatok 4.3. od 8 h. pôjdeme ku chorým domov. * Birmovanci: Tento týždeň stretnutie v skupinkách nebude. Pozývame k vykonaniu si sv. zmierenia a modlitbe krížových ciest aktívnou účasťou... * Rómovia: Katechéza pred 1. sv. prijímaním bude v utorok 1.3. od 16. h v Žehni. * Zbierka na Charitu: Budúcu 1. pôstnu nedeľu 6.3. je pravidelná jarná zbierka na katolícku Charitu. Minulý rok boli oporou vyše 8 000 jednotlivcom a rodinám v zložitých skúškach. Zvládať náročnú situáciu v službách charitu, ktorá pretrváva aj v dôsledku pandémie, dokážu iba vďaka štedrým darcom. * Ďakovná púť do Ríma: Kto má záujem o ďakovnú púť do Ríma *(poďakovanie za návštevu sv. otca na Slovensku)* v dňoch 27.4. - 2.5.2022 v cene 315 € nech sa prihlási na adrese: [info@soltestravel.sk](mailto:info@soltestravel.sk). Putuje sa luxusným autobusom a ubytovanie je 3 krát s polpenziou. V sobotu 30.4. je špeciálna audiencia u sv. otca. Pozývame ! ! !   *Pokojný pôstny čas Vám prajú a žehnajú Vás +++ kaplán Štefan a farár Ľubik*  BOHOSLUŽBY Farnosti KOKOŠOVCE  8.TÝŽDEŇ CEZ ROK(28.2.2022 – 6.3.2022)   |  |  |  |  |  |  | | --- | --- | --- | --- | --- | --- | | 28.2. | PO | *Pondelok 8. týždňa*  *cez rok* | KOKOŠOVCE  *Sv. spoveď 7 h.* | 7.30 | + František | | Dulova Ves  *Sv. spoveď 17 h* | 18.00 | + Imrich + Mária + Štefan ost.  r. Sokolovej a Gajdošovej *č.104* | | 1.3. | UT | *Utorok 8. týždňa*  *cez rok* | KOKOŠOVCE  *Sv. spoveď 17 h* | 18.00 | + Imrich + Mária + Anton + Agnesa a ost. r. Leškovej a r. Ivaneckej *č.8* | | 2.3. | STR | *Popolcová streda*  Prísny pôst ! ! !  *Deň pokánia v Cirkvi* | KOKOŠOVCE | 18.00 | + Vladimír + Jozef + Agnesa a ost. rod. Krišovej *č.45* | | Dulova Ves | 18.00 | + Vincent + Mária + Vladimír a ost.  r. Hatokovej a r. Minarčíkovej *č.138* | | Žehňa  *Sv. spoveď 16 h* | 17.00 | ZBP Alojz a Václav | | Zlatá Baňa  *Sv. spoveď 16.15* | 17.00 | + Štefan + Ľudmila a ost. rod. Lelákovej a Marasovej | | 3.3. | ŠT | *Štvrtok po Popolcovej strede* | Dulova Ves  *Sv. spoveď 17.30* | 18.00 | +Anton +Justína +Ján +Mária *č.14* | | KOKOŠOVCE  *Sv. spoveď 17 h* | 18.00 | + Ján *č.53* | | Lesíček  *Sv. spoveď 16 h* | 16.45 | *Sv. omša* + František | | 4.3. | PIA | *Piatok*  *po Popolcovej strede* | KOKOŠOVCE | 18.00 | + Michal + Margita + Michal + Mária a ost. t. Oravcovej a Moučanovej *č.24* | | Dulova Ves | 18.00 | + Anton a ost. r. Komárovej  a r. Kmecovej *č.227* | | Zlatá Baňa | 17.00 | + Valentín + Žofia a ost. rod. Šarišskej a Dzivej | | Žehňa | 17.00 | ZBP Pavol *č.60* | | 5.3. | SO | *Sobota po Popol. strede* | KOKOŠOVCE | 7.30 | + Božena Furčáková - *výročná* | | *S nedeľnou platnosťou* | KOKOŠOVCE | 18.00 | Za Boží ľud farnosti | | Dulova Ves | 18.00 | ZBP r. Ivanecka *č.122* | | 6.3. | NE | *1.pôstna nedeľa* | Dulova Ves | 8.30 | ZBP Miroslav *č.148* | | KOKOŠOVCE | 7.30 | Za Boží ľud farnosti | | 10.30 | ZBP rod. Bednarčákova *č.250* | | Zlatá Baňa | 9.00 | Poďakovanie za uzdravenie Katarína s rod. *č.54* | | Žehňa | 10.00 | ZBP Anna (80r.) *č.56* | | Lesíček | 11.00 | *Sv. omša* |   *Zamyslenie zo Slova medzi nami, 23. február 2022*  *„Vy predsa neviete, čo bude zajtra s vašim životom!“ (Jak 4,14)*  Všetci si dobre pamätáme, ako sa pred dvoma rokmi náš život náhle zmenil, keď vypukla pandémia. Počas niekoľkomesačných lockdownov sme museli rušiť alebo meniť mnohé svoje plány. Možno sme dokonca uvažovali o tom, či si ešte vôbec máme niečo plánovať!  Jakub v dnešnom čítaní nehovorí, žeby sme si nič nemali plánovať. Chce len, aby sme si uvedomili, že mnohé veci jednoducho nemáme pod kontrolou. Dobre vieme, že aj tie najlepšie plány sa nám niekedy zrútia. Ako teda máme postupovať pri plánovaní, keď veľmi dobre vieme, že na svoje plány sa nemôžeme úplne spoľahnúť ?  Riešením je vždy zapojiť do svojho plánovania predovšetkým Boha. Aj keď sme si takmer istí tým, čo chceme robiť – či sa to už týka našej kariéry, rodiny, alebo hoci len dovolenky – svoje plány vždy môžeme a máme predniesť v modlitbe Pánovi. Pri úprimnej modlitbe a načúvaní môžeme pocítiť, že Pán naše plány schvaľuje. Inokedy možno pocítime, že nás vedie úplne inou cestou, alebo že od nás žiada, aby sme svoje plány na určitý čas odložili. A ak sa nám zdá, že Boh mlčí, môžeme pokračovať v realizácii svojich plánov a zároveň ďalej prosiť o jeho požehnanie.  Ale čo ak sa naše životné okolnosti náhle zmenia? Možno aj začneme pochybovať o Božej schopnosti vedenia, alebo ho zo zmeny plánov dokonca nespravodlivo obviňujeme! Jakub nám pripomína, aký postoj by sme mali zaujať: *„Ak Pán bude chcieť, budeme žiť a urobíme toto alebo ono.“ Jak ( 4, 15).* To znamená, že aj keď si robíme vlastné plány, máme vždy pamätať na to, že všetko naozaj závisí od Božej milosti a milosrdenstva.  A tak sa na žiadny zo svojich plánov príliš neupínaj! No ver, že Boh je verný a dôveruj mu, že sa o teba postará! Ver, že On neustále koná aj napriek nečakanému vývoju okolností. Keď sa tvoje plány nečakane narušia – ako aj v prípade pandémie – v srdci si stále môžeš zachovať pokoj a dôveru. *„Boží pokoj, ktorý prevyšuje každú chápavosť.“ ( Flp 4,7)* ťa uchráni, pretože svoju nádej a dôveru vkladáš do Boha, nie do iba svojich plánov a rozhodnutí.  *„Pane veď a sprevádzaj ma pri všetkých mojich plánoch a rozhodnutiach iba po tvojich cestách.“*  Starí ľudia často hovorili: „*Iba keď Pán Boh dá! Iba keď budeme žiť ! Každý deň má dosť svojich starostí ! Nechváľ ráno pred večerom.*  *Najprv treba do rána dožiť ! Poďakoval si sa synku, dcérka?“* |